Public procurement notice: Contract Award Notice
Published: 2024-03-18
Buyer: Pohjois-Karjalan hyvinvointialue - Siun sote
Country: FI
Region: FI1D3
Contract type: Services
Procedure: Restricted procedure
CPV classification: 85120000: Medical practice services

Technical requirements: Hankinnan kohteena on Pohjois-Karjalan hyvinvointialueen eli Siun soten terveysasemien ja geriatrisen osaamiskeskuksen tarvitsemat vastuulääkäripalvelut ikäihmisten asumispalveluihin.

Vastuulääkäripalvelun tulee pitää sisällään vähintään seuraavat neljä (4) osaa:

1.) nimetty vastuulääkäri, joka vastaa asiakkaiden perusterveydenhuollon palveluista sis. asumisyksiköiden lääkärin tehtävät, kroonisten ja akuuttien sairauksien hoito tehtyjen linjausten ja Siun soten hoitokäytäntöjen mukaisesti;
2.) lääkärin lähikierto kahden (2) kuukauden välein tai sopimuksen mukaan riippuen mm. asumisyksikön koosta;
3.) lääkärin etäkierto yhden (1) kerran viikossa tai sopimuksen mukaan riippuen mm. asumisyksikön koosta; ja
4.) arkipäivinä ja viikonloppuisin sekä arkipyhinä klo 8.00 - 21.00 toteuttava etäkonsultaatiotuki hoitohenkilökunnalle.

Lääkärin lähikiertoja tulee järjestää jokaisessa asumisyksiköissä säännöllisesti ja riittävä määrä huomioiden mm. asiakkaiden tarpeet, asumisyksikön koko ja määräaikaisarvioiden toteutuminen. Palveluntuottajan tulee esittää asiakkaiden lääketieteelliseen tarpeeseen perustuva suunnitelma lähikiertojen toteuttamisesta, jonka tilaaja hyväksyy. Lähikiertopäivien välinen aika ei saa milloinkaan olla suurempi kuin kolme (3) kuukautta.

Määräaikaistarkastus ja hoitosuunnitelman (Terveys- ja hoitosuunnitelma, TESU) päivitys tulee tehdä vastuulääkäripalvelun alkaessa ja sen jälkeen kerran vuodessa jokaiselle asiakkaalle. 

Palvelua hankitaan yhteensä noin 2 500 asiakkaalle. Asiakkaista noin 1 370 asuu Siun soten omissa asumisyksiköissä ja noin 1 130 asiakasta yksityisten palveluntuottajien asumisyksiköissä. Asumisyksiköt on kuvattu tarkemmin tarjouspyynnön liitteessä "Asumispalvelupaikat omat ja yksityinen.xlsx".

Tarjoajan tulee ilmoittaa tarjouksessaan maksimikapasiteettinsa ja nimetä alueet, joihin tarjous kohdistuu. Siun sote valitsee maksikapasiteetti huomioiden ne kunnat, joiden kohdalla sopimusyhteistyö käynnistetään. 

Tilaaja luovuttaa tilat ja laitteet (lähipalvelu) sekä mahdollisen avustavan henkilökunnan palvelua suorittavan lääkärin käyttöön. Palveluntuottaja vastaa omalla kustannuksellaan etäkäyttöyhteyteen tarvittavista internet-yhteyksistä ja laitteista. 

Tarjoajan tulee huomioida, että tilaajan toimitiloissa tapahtuvasta palvelun tuotannosta ei peritä palveluntuottajalta tila-, atk- ym. vuokria. Tarjoajan tulee myös huomioida, että palveluntuottajalla ei ole oikeutta periä matka-, majoitus-, päiväraha-, palkanlisä- ym. kustannuksia (erikseen), vaan ne tulee sisältyä tarjottuun hintaan.

Hankintamalli on usean palveluntuottajan hankintasopimus, johon valitaan vähintään yksi (1) ja enintään kolme (3) hyväksytyn tarjouksen tehnyttä palveluntuottajaa riippuen kunkin tarjoajan tarjoamasta alueesta ja maksimikapasiteetista. Tilaaja ei sitoudu minimimäärään asiakkuuksia yksittäisen palveluntuottajan kanssa eikä myöskään palveluntuottajien lukumäärään.

Sopimuskausi alkaa 1.1.2024 (tai kun kumpikin osapuoli on allekirjoittanut sopimuksen) ja se on määräaikaisena voimassa 30.6.2025 asti, jonka jälkeen tilaajalla on mahdollisuus jatkaa sopimusta toistaiseksi voimassa olevana. Tilaaja päättää sopimuskauden jatkoa koskevan option käyttöönotosta kolme (3) kuukautta ennen varsinaisen sopimuskauden päättymistä.

Hankinta on Siun soten 20.5.2019 perustaman dynaamisen hankintajärjestelmän (219474) hankintavaiheen sisäinen kilpailutus, johon vain osallistumishakemuksen tehneillä ja järjestelmään hyväksytyillä ehdokkailla on oikeus tehdä tarjouksia. Hankinnassa noudatetaan kaikkia dynaamisen hankintajärjestelmän ehtoja, mikäli niitä ei tässä tarjouspyynnössä muuteta.

Tarjoajan on osoitettava riittävät ammatilliset, toiminnalliset ja taloudelliset edellytykset huolehtia palvelun tuottamisesta. Tuotettavan palvelun tulee olla laadultaan, sisällöltään ja käytännöntoteutukseltaan palvelun tuotantoon soveltuvaa.

Tarjous on sitova ja se tulee laatia kokonaisuudessaan suomen kielellä.